CELEX: 62019CA0784
Language: hr
Date: 2021-06-03 00:00:00
Title: Predmet C-784/19: Presuda Suda (veliko vijeće) od 3. lipnja 2021. (zahtjev za prethodnu odluku koji je uputio Administrativen sad – Varna – Bugarska) – „TEAM POWER EUROPE” EOOD/Direktor na Teritorialna direkcia na Nacionalna agencia za prihodite – Varna („Zahtjev za prethodnu odluku – Radnici migranti – Socijalna sigurnost – Primjenjivo zakonodavstvo – Uredba (EZ) br. 883/2004 – Članak 12. stavak 1. – Upućivanje – Ustupljeni radnici – Uredba (EZ) br. 987/2009 – Članak 14. stavak 2. – Potvrda A 1 – Određivanje države članice u kojoj poslodavac redovno obavlja svoje djelatnosti – Pojam „značajan dio djelatnosti koje nisu samo poslovi unutarnjeg upravljanja” – Ustupanje radnika na državnom području različitom od onog države članice u kojoj poslodavac ima poslovni nastan”)

19.7.2021   
            
            
               HR
            
            
               Službeni list Europske unije
            
            
               C 289/8
            
         
      Presuda Suda (veliko vijeće) od 3. lipnja 2021. (zahtjev za prethodnu odluku koji je uputio Administrativen sad – Varna – Bugarska) – „TEAM POWER EUROPE” EOOD/Direktor na Teritorialna direkcia na Nacionalna agencia za prihodite – Varna
      (Predmet C-784/19) (1)
      
      („Zahtjev za prethodnu odluku - Radnici migranti - Socijalna sigurnost - Primjenjivo zakonodavstvo - Uredba (EZ) br. 883/2004 - Članak 12. stavak 1. - Upućivanje - Ustupljeni radnici - Uredba (EZ) br. 987/2009 - Članak 14. stavak 2. - Potvrda A 1 - Određivanje države članice u kojoj poslodavac redovno obavlja svoje djelatnosti - Pojam „značajan dio djelatnosti koje nisu samo poslovi unutarnjeg upravljanja” - Ustupanje radnika na državnom području različitom od onog države članice u kojoj poslodavac ima poslovni nastan”)
      (2021/C 289/11)
      Jezik postupka: bugarski
      
         Sud koji je uputio zahtjev
      
      Administrativen sad – Varna
      
         Stranke glavnog postupka
      
      
         Tužitelj:„TEAM POWER EUROPE” EOOD
      
         Tuženik: Direktor na Teritorialna direkcia na Nacionalna agencia za prihodite – Varna
      
         Izreka
      
      Članak 14. stavak 2. Uredbe (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti treba tumačiti na način da poduzeće za privremeno zapošljavanje s poslovnim nastanom u državi članici mora, kako bi se smatralo da „redovno obavlja svoje djelatnosti” u smislu članka 12. stavka 1. Uredbe (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti, kako je izmijenjena Uredbom (EU) br. 465/2012 Europskog parlamenta i Vijeća od 22. svibnja 2012., u toj državi članici značajan dio svojih djelatnosti ustupanja radnika ostvarivati u korist poduzeća preuzimatelja koja imaju poslovni nastan i obavljaju svoje aktivnosti na području iste države članice.
      
         (1)  SL C 27, 27. 1. 2020.